section_heading: Arhitektura
paragraph_text: Sagrađena je na jednom manjem brežuljku prije 1533. godine. Dimenzija je 10 x 10m i dominira okolinom. Prije požara 1871. godine bila je zidana od ćerpiča, s drvenom kupolom. Nakon početka ponovne izgradnje 1888. godine dobila je kupolu od čvrstog materijala, ali je ubrzo zamijenjena krovom od crijepa. U prizemlju je deset željeznih prozora s ukrižanim rešetkama. Unutrašnjost džamije je ukrašena raznim mustrama. Minber je izrađen u arapskom stilu. Minaret je višedjelni. Od podnožja do vrha zida džamije četvrtasta je s uskim krovom s tri strane. Džamija kao i sami harem osigurani su potpornim zidom od kamena s betonskom pločom.